en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Cégcsoportunk több, mint 14 éve járul hozzá marketing és kommunikáció területén a hazai KKV-k sikereihez. Marketing ügynökségünknél üzleti gondolkodást és rendszerbe szervezett ügyfélszerzést kínálunk, amelyet pontos tervezéssel, kipróbált marketing eszközökkel és stratégiai szintű integrálással érünk el.
A stratégiai tervezéstől kezdve a teljes körű marketing kivitelezésen, a médiavásárláson, a reklámfilmforgatáson, a weboldalak fejlesztésén, a PR-on át egészen a digitális nyomdai gyártásig megannyi szolgáltatásunkkal lefedjük a marketing és kommunikáció teljes spektrumát.
A kivitelezési munkáink között foglalkozunk keresőmarketinggel, és azon belül PPC-vel is. Olyan mentalitású munkatársat keresünk a fent megjelölt pozícióra, aki valóban értékteremtő munkát akar végezni, és hajlandó tenni azért, hogy előre tudjon lépni az életében és a karrierjében egyaránt.
A PPC az egyik legkomplexebb és legfelelősségteljesebb munkakör. Ügyfeleink azzal bíznak meg bennünket, hogy a pénzüket mérhető eredményekkel alátámasztva költsük el és fordítsuk haszonná, vagyis fektessük be. Ha igazán szorgalmas vagy, magadra ismersz a „Mit várunk Tőled?” résznél, és hajlandó leszel megfogadni majdani mentorod tanácsait, mindened megvan ahhoz, hogy PPC specialistává válj.
Mit csinál nálunk a PPC-s?
Jelen pillanatban a legfontosabb és legnagyobb online hirdetési platformok a Google Ads, a Facebook Ads – beleértve az Instagram-ot is, illetve a LinkedIn. Ezeken a felületeken kell megtanulnod magabiztosan eligazodni, hiszen napjaidat az alábbi feladatok fogják kitölteni:
Google, Facebook, LinkedIn kampányok optimalizálása
Ügyfeleinknek egyedi marketing tanulmányokat készítünk, melyekben a PPC is komoly pozíciót foglal el, ezekhez szükséges: versenytárselemzés, kulcsszókutatás, stratégia kitalálása és PPC eszközök ábrázolása (infografika)
Heti Facebook boostok elkészítése a marketing csapattal közreműködve, akik ügyfeleink napi szintű közösségi kommunikációiért felelnek
Kampányokról való egyeztetés senior PPC-s kollégával, ezután kampányok létrehozása, hirdetésszövegek megírása
Havi jelentések (riportok) elkészítése
Heti szintű továbbképzés, oktatás keretein belül
tanulmányaid marketing, vagy üzleti kommunikáció irányúak legyenek
hibátlan helyesírás nélkül, nem tudunk együttműködni veled, mert alapfeltétel ebben a pozícióban
a számokkal közeli kapcsolat elengedhetetlen részedről, hogy könnyedén átlásd az összefüggéseket, és szeress elemezni
logikusan tudj és akarj is gondolkodni
közös munka folyik a projekteken, de alapvetően önálló munkavégzést várunk el Tőled
előny de nem feltétel, ha ismered már a fent említett platformok kezelőfelületeit
előny, ha az IT világában is könnyen eligazodsz
stabil munkahelyi háttér, dinamikusan fejlődő cégcsoport tagjaként a COVID idején is töretlenül növekedtünk
a pandémia számunkra „csak” újabb szakmai kihívásokat jelentett, ennek lehetsz részese te is
mentorprogramunk személyre szabott fejlesztési tervet biztosít számodra, hogy hatékonyan sajátíthasd el a szakma fortélyait
heti/havi munkaszervezéssel folyik nálunk a projektmenedzsment, hogy mindig pontosan tudd, milyen teendők várnak rád
fejlődésedet folyamatosan követő, átlátható fizetési rendszer, melyben garantáltan nem érnek meglepetések, de elismerések annál inkább
iparági korlátozás nélkül dolgozunk, így a legszínesebb témákkal találkozol nap mint nap
minden szükséges munkaeszközt biztosítunk neked szuper, új irodánkban
pénteken nálunk home office nap van, így igyekszünk a munka – magánélet egyensúlyt elősegíteni
jófej, következetes vezető, akivel mindent meg lehet beszélni
fiatal, felkészült csapatunkkal közösen nézünk szembe a kihívásokkal
Végül a legfontosabb, a közhely, hogy akarj tanulni, fejlődni. Mi nem tudjuk helyetted megtenni az erőfeszítéseket, de ha látjuk benned az akaratot, akkor minden szükségeset megadunk hozzá ,vagy még többet is!
Ha mindezek után úgy érzed, megvan benned a kitartás, az elhivatottság és szívesen megismernél minket, küldd el magyar nyelvű önéletrajzodat, fizetési igényed megjelölésével az allas@profitandpartners.hu e-mail címre, vagy az alábbi űrlap kitöltésével jelentkezz!
Valamint nagyra értékeljük, ha 1000 karakter terjedelemben összefoglalod nekünk, miért szeretnél ebben a pozícióban nálunk dolgozni.